El projecte “OCUPAL’H. La nova indústria a L’Hospitalet” s’adapta a les noves circumstàncies i ofereix formació en línia Ajuntament de L'Hospitalet\nEl projecte “OCUPAL’H. La nova indústria a L’Hospitalet” s’adapta a les noves circumstàncies i ofereix formació en línia\nEL PROGRAMA CONTINUA AMB LES SEVES FORMACIONS A TRAVÉS DE LA FORMACIÓ ON LINE, AMB L’OBJECTIU DE PROMOURE L’OCUPACIÓ A LA INDÚSTRIA LOCAL I AFAVORIR EL TRÀNSIT A LA NOVA INDÚSTRIA, DINS DEL TERRITORI DE L’HOSPITALET.\nL’Àrea d’Ocupació, Empresa, Turisme i Economia Social ha adaptat els serveis formatius, al igual que ha fet amb altres programes, també al projecte “OCUPAL’H. La nova Indústria a l’Hospitalet”. El programa, que aquest any realitza la seva segona edició, té com a objectiu aprofitar les fortaleses del nostre teixit empresarial, així com el talent de les persones del nostre territori i alinear-lo, mitjançant processos d’innovació i empoderament, cap a les oportunitats que ofereix la nova indústria 4.0.\nLa formació en línia que s’està donant actualment és la següent:\n- Informàtica en IT. 12, 14 i 19 maig, de 9 a 14h.\n- CMD (Comunicació i Màrqueting Digital). 12, 14 i 19 maig de 9 a 14h.\nEs tracta de cursos ja programats que formen part del tercer itinerari formatiu del programa, Forma’t en TIC i comunicacions. Són actuacions corresponents a l’eix La retenció de talent i desenvolupament competencial de les persones. Les accions planificades per els altres dos eixos principals d’actuació, La concertació institucional (territorial i sectorial) i L’enfortiment del model d’indústria local ja han finalitzat les seves formacions corresponents.\nD’aquesta manera, l’Àrea d’Ocupació, Empresa, Turisme i Economia Social, ha reconvertit una part dels cursos presencials de formació amb l’objectiu de seguir treballant i potenciar, tot millorant l’ocupabilitat, a través, d’una formació tecnològica que capaciti per la realitat actual i futura de les empreses que formen la nova indústria de L’Hospitalet. A més, també segueix acompanyant a les empreses dins d’una visió estratègica del territori.\nLa informació es pot consultar a la pàgina web www.dinamitzaciolocallh.cat


Preguntes i dubtes sobre el Festivern: Les 10 coses imprescindibles que has de saber – ALTAVEU MUSICAL\nPublicat per Altaveu Musical on 24 Novembre, 2021\nAcí vos deixem un recull de la informació principal de l’esdeveniment més important de la música en valencià\nEl festival per excel·lència de la música en valencià està cada vegada més prop. Després d’haver-se confirmat tots els grups que hi tocaran, és torn de resoldre les preguntes més freqüents que tothom es pot plantejar amb relació al funcionament i dinàmiques del Festivern.\nA continuació, la llista de les 10 coses imprescindibles que has de saber per a estar ben informat de tot:\n1- La pandèmia obliga a prendre diverses mesures. Per accedir a l’esdeveniment és necessari complir almenys un dels quatre requisits marcats per l’organització, entre ells tindre el certificat de vacunació europeu o el de presentar una PCR o prova d’antígens amb resultat negatiu.\n2- Com no podia ser d’altra manera, l’ús de la mascareta serà obligatori, sempre que no estigues ni bevent ni menjant.\n3- El càmping serà un recinte acotat. Per tal de controlar l’aforament i el respecte de la distància de seguretat, aquest any el càmping comptarà amb mesures més estrictes de control i vigilància de l’espai del càmping.\n4- En relació amb l’anterior, s’establiran una sèrie d’hores en les quals estarà permés l’accés a la zona d’acampada malgrat tenir l’abonament sense dret a càmping. Fora d’aquests horaris, l’accés serà restringit.\n5- Si t’has comprat l’entrada, però per qualsevol motiu no hi pots acudir i vols vendre-la, el canvi de nom és ben senzill. Escriu un email a info@codetickets.com. amb l’assumpte “Canvi de nom entrades Festivern” i ells et faran la gestió sense cost addicional.\n6- Si ets menor de 18 anys, pots acudir al Festivern sense cap problema, sempre que complisques els requisits marcats per l’organització i emplenes el formulari pertinent. Per a obtenir més informació consulta el següent enllaç: https://www.festivern.com/menors/.\n7- Els menors de 10 anys poden acudir de manera gratuïta, encara que des del Festivern no aconsella la presència de xiquets a causa dels horaris nocturns, la quantitat de gent que hi va, la limitació d’espai i l’alt volum de la música.\n8- Si eres dels que va als festivals en furgoneta o camper, l’organització ha arribat a un acord amb l’Ajuntament de Tavernes per a la cessió d’un carrer on es puguen aparcar aquests vehicles sense perill de ser multats, amb un espai per a unes 70 furgonetes que s’aniran disposant per ordre d’arribada.\n9- Hi haurà transport públic constant des del festival fins a la platja i fins a l’estació de RENFFE. La línia regular d’autobusos anomenada “La Marina” augmentarà el nombre d’autobusos i la freqüència de pas d’aquests.\n10- Si només vols anar un dia, l’organització deixa oberta la possibilitat d’adquirir entrades exclusivament per al dia que cadascú vulga. No obstant això, aquest fet es produirà sempre que no s’esgoten les entrades per als abonaments.\nFestivernInformació importantPreguntes i dubtesZOO\nEntrada prèvia Zoo arrasa en la XVI edició dels Premis Ovidi\nEntrada següent El Feslloc avança els primers grups que actuaran en la que serà la seua tornada al format original


Riberaonline.info - Priorat, Ribera d'Ebre i Terra Alta: Presenten un conte infantil sobre l'episodi històric de la Farsa de Gandesa\nPresenten un conte infantil sobre l'episodi històric de la Farsa de Gandesa\nÀngels Cid i Maite Garde van presentar el dissabte 12 d'abril el seu contre sobre Gandesa: 'Un casament reial', al Palau del Castellà de la capital de la Terra Alta. Es tracta del tercer conte infantil sobre història local il·lustrat per la pintora Àngels Cid i editat per l'Ajuntament de la ciutat. En aquesta ocasió els textos han anat a càrrec de la gandesana Maite Garde.\nEl conte tracta un dels esdeveniments històrics més significatius de la ciutat de Gandesa, el casament reial entre l'infant Pere i la princesa Leonor de Castella amb el qual s'havien d'unir els regnes d'Aragó i Catalunya amb el de Castella i Lleó el 1319. Finalment, un cop celebrat el casament a l'església de Gandesa, l'infant va fugir perquè tenia vocació religiosa i el matrimoni no es consumà i la unió dels dos regnes, tampoc. Aquest episodi ha passat a la història amb el nom de la Farsa de Gandesa.\nEl llibre conte va ser presentat pel bibliotecari Marc Jornet i va comptar amb la presència de Carles Luz, alcalde de Gandesa.


Davant la possibilitat que les restriccions pel Cov-19 segueixin els primers mesos de l'any, s'estableix la nova data de l'esdeveniment per al mes d'octubre de 2021.\nLa 9a edició de Les Comes 4x4 Festival es celebrarà a l'octubre.\nLes Comes (Barcelona), acollirà el 15, 16 i 17 d'octubre de 2021 la celebració de la novena edició de les Comes 4x4 Festival, un esdeveniment únic, que s'ha convertit en el referent a Europa per a tots els amants del motor, l'off-road i l'aventura.\nDesprés d'haver intentat realitzar la celebració de l'esdeveniment en dues ocasions durant el 2020 i davant la possibilitat que les restriccions segueixin durant els primers mesos de 2021, s'estableix la nova data de l'esdeveniment per al mes d'octubre, moment en el qual tenim l'esperança que la situació general de la pandèmia hagi millorat i s'hagin pogut restablir de nou l'organització d'esdeveniments de forma generalitzada.\nTots els participants prèviament inscrits el 2020 i que no hagin sol·licitat la cancel·lació de la seva inscripció, mantindran intactes tots els serveis contractats per a aquesta edició de 2021. D'aquesta manera, el dia amb accés a les pistes (divendres, dissabte o diumenge), així com la reserva de la zona d'acampada, queda automàticament contractada per a l'edició d'octubre.\nA causa de que les inscripcions de 2020 es mantenen per a l'edició de 2021, no s'obriran noves places per accedir a les pistes. Al llarg dels propers mesos, l'equip organitzador de Les Comes donarà més informació de les activitats i exhibicions que es realitzaran a l'octubre. A la web oficial www.lescomes4x4festival.com i a les xarxes socials de l'esdeveniment @lescomes4x4festival s'anirà actualitzant constantment tota la informació.\nArxivat a: COMES 4X4 ESPORTS


El moviment anticertificat Covid perd força en la seva cinquena sortida al carrer - Altaveu el diari digital d'Andorra\nEl moviment anticertificat Covid perd força en la seva cinquena sortida al carrer\nLa nova manifestació no ha arribat als cent participants, però tots ells han volgut deixar clara la seva oposició a les mesures adoptades pel Govern per intentar frenar la pandèmia\n18/12/2021 (18:53 CET)\nLa capçalera de la protesta per l'avingunda Meritxell. G. P.\nNou dissabte on, ara sota el paraigua d’Andorra Actua, els contraris a l’obligatorietat del passaport Covid i a altres mesures adoptades per intentar frenar la pandèmia del coronavirus han sortit al carrer. En la cinquena manifestació en les darreres setmanes, la quarta des de la Rotonda fins a la plaça Coprínceps, el moviment, sia pel que sia, sembla perdre certa força. Els concentrats no han arribat al centenar.\n“Som pocs, però l’important és que hi siguem”. Així ha admès una de les cares visibles del grup, la dona que també és l’encarregada de cantar la cançó que s’ha convertit en l’himne del moviment, que no havia estat una convocatòria gaire reeixida. Lluny dels més de 300 assolits el dissabte del pont de la Puríssima i també per sota de la d’ara fa set dies. De la Rotonda tot just han sortit un centenar de persones.\nCripticitat dels concentrats amb el nombre de signatures recollides per impugnar el decret del Govern; tot just s’han limitat a assegurar que en tenen “bastants” sense dir cap xifra, ni tans sols aproximada\nAbans de posar-se en marxa, han llegit un manifest. En ell han volgut remarcar que, al seu entendre, les mesures adoptades pel Govern, com ara la necessitat de presentar el certificat Covid per accedir a molts establiments, com ara restaurants o cinemes o el cribratge escolar, vulnera principis tant de la Declaració Universal dels Drets Humans com els de la Constitució. Entre ells, han afirmat, el de la dignitat o la llibertat.\nAixí ho ha assenyalava el text. Bàsicament, un seguint d’articles que no s’estarien complint a Andorra com a conseqüència de les restriccions impulsades des de l’executiu. És el cas del dret a la no discriminació que, asseguren, es vulnera pel fet de diferenciar entre persones que s’han vacunat i les que no. Tampoc s’estaria seguint el de la llibertat o el de la dignitat. A banda, consideren que s’incompliria el conveni d’Oviedo pel que fa a posar al davant la vida humana de possibles proves mèdiques.\nUn cop llegit el manifest, els concentrats han iniciat la marxa cap a la plaça escaldenca. Durant el trajecte han anat cridant consignes com ara “Llibertat” o “No som antivacunes”, mentre que amb el megàfon recitaven alguns dels articles abans esmentats. En els cartells es podien llegir altres consignes i, també, missatges crítics amb el ministre de Salut, Joan Martínez Benazet, i la d’Educació, Ester Vilarrubla.\nPreguntats per la recollida de signatures anunciada la setmana passada per impugnar el decret de mesures del Govern, els manifestants han estat força críptics. S’han limitat a assegurar que ja han aconseguit “bastants”, però no han volgut donar cap xifra, ni tan sols aproximada. “Encara no hem tingut temps de comptar-les”, s’han limitat a comentar.\nEls participants es comencen a concentrar.\nUn cotxe de policia vigila els manifestants a la Rotonda.\nLa lectura del manifest.\nUn dels cartells de la manifestació.\nLa comitiva creuant Bonaventura Armengol.\nEls manifestants per l'avingunda Mertixell.


Un centenar de carteristes actua cada dia a la xarxa del metro de Barcelona - Regió7 :: El Diari de la Catalunya Central\nUn centenar de carteristes actua cada dia a la xarxa del metro de Barcelona\nEl sistema de transport públic acumula el 30% dels delictes de furt que es produeixen en la totalitat de la capital catalana\nUna agent de policia identifica una carterista a l'andana del metro ACN\nUna agent de policia identifica una carterista a l'andana del metro\nEntre 80 i 100 carteristes treballen cada dia a la xarxa del metro de Barcelona. Es col·loquen a les estacions de més afluència, com són els intercanviadors, i on pugui haver-hi més espai d'escales, ascensors i passadissos, i furten sobretot carteres i mòbils. Ho fan de diferents maneres però gairebé sempre actuant amb petits grups on cadascú té un rol. Només el mes de juny, els Mossos d'Esquadra de l'Àrea de Seguretat del Transport Metropolità han identificat 470 carteristes i han practicat 67 detencions.\nA l'andana de l'estació de Diagonal de l'L5, un petit grup de policies de paisà detecta l'enfrontament entre dos usuaris del metro. Un retreu a l'altre haver-li sostret la cartera. Els Mossos hi intervenen i la suposada víctima explica que li ha pres la cartera amb 550 euros. En sobrepassar els 400 euros, els Mossos l'han de detenir. Se l'enduen al vestíbul i allà l'identifiquen. És la 27a vegada que l'arresten.\nPocs minuts més tard, dos agents més detecten la presència de dues noies sospitoses. Les identifiquen i una d'elles té una ordre de crida i cerca per no haver-se presentat a un altre judici també per furt. Amb aquests antecedents, també és detinguda, mentre després de registrar-la, deixen marxar la seva companya.\nSón dues de les detencions que els agents de l'Àrea de Seguretat del Transport Metropolità fan habitualment al metro de Barcelona.\nEs calcula que cada dia hi ha un centenar de carteristes actuant a les andanes, passadissos, escales, ascensors i vagons del metro. Actuen de maneres molt diferents. Una de les més habituals és obrir la bossa o la motxilla de la víctima amb una peça de roba damunt per evitar que sigui vist, però també s'utilitza la tàctica de la taca. En aquest cas, un dels carteristes embruta la víctima i mentre es disculpa i l'ajuda a netejar la taca, un segon li sostreu el mòbil o la cartera de la bossa.\nSegons ha relatat a l'ACN el sotscap de de l'Àrea de Seguretat del Transport Metropolità, Carles Vallès, els carteristes també es van actualitzant amb noves tècniques i, darrerament, una de les que més han detectat és el robatori de targetes de crèdit i DNI per després suplantar la identitat de la víctima i anar a demanar microcrèdits a entitats bancàries per imports petits «que no cridin l'atenció». En aquest cas, relata Vallès, el carterista es converteix també en estafador però marxa de l'entitat de crèdit amb «els diners a la butxaca», mentre que el banc acaba perseguint el titular del crèdit.\nVallès ha explicat que el modus operandi depèn també de l'origen dels carteristes. Per exemple, els grups de noies bosnianes acostumen a separar-se i mentre dues fan «un tap» a la víctima, dues més fan «contravigilància» i un altra fa «la pinça» sostraient l'objecte que vulguin. En canvi, segons Vallès, els romanesos acostumen a actuar amb parelles i mentre un despista, l'altre fa la pinça, mentre que els xilens «són més fins».\nExplica que actuen dins del vagó, sense relacionar-se amb entre ells més enllà del mòbil, i ju-guen a «cohibir» la víctima.\nEls turistes són les víctimes del 40% dels furts, mentre que el 60% restant són residents. A banda que solen portar més diners en efectiu, els carteristes els prefereixen per la barrera idiomàtica que representa i per l'avantatge que suposa de cara al procés judicial que es pugui obrir, ja que és molt poc probable que testifiquin al judici.\nPer aquest motiu, i per garantir testimonis en futurs judicis, segons Vallès, és important poder enxampar els carteristes in fraganti. Amb aquest objectiu, els Mossos d'Esquadra destinen 130 agents a fer patrullatge pel metro de Barcelona. Els uniformats dissuadeixen els carteristes de delinquir, però els que van vestits de paisà poden presenciar furts i identificar sospitosos a tota la xarxa de transport públic de la ciutat.\nUna de les característiques comunes dels detinguts és la forta reincidència. Arreu


MEIÀ RUNNERS: d’abril 2012\n3a Cursa Nocturna de l'Hospitalet\nEl passat dissabte 28/04/2012 vam córrer la 3a Cursa Nocturna de l'Hospitalet. En aquesta ocasió, els membres de l'equip de Meià Runners que hi vam participar vam ser el Jonatan i el Sergi. L'event esportiu es dividia en dues curses, una de 5km a les 20:15h, ideal per a què corredors novells poguessin fer el primer pas en curses populars; i una de 10km a les 21:00h. La gràcia i principal atractiu d'aquesta cursa és que la major part del seu transcurs és de nit, a diferència de la gran majoria de curses. Nosaltres vam córrer la de 10km.\nEl Jonatan i el Sergi abans de la sortida.\nA les 20:00h ja érem a lloc, preparats per veure la sortida de la cursa de 5km i anar escalfant la ment. Aquesta sortia del centre comercial Gran Via 2 i passava pel centre de l'Hospitalet. La 10km serien dues voltes al mateix circuit. Amb menys de 15 minuts va arribar el primer corredor que finalitzava la 5km.\nVam anar a deixar les coses al guarda-roba i vam buscar una bona zona per escalfar i fer uns bons estiraments. Va ser aleshores quan el cel es va començar a posar molt negre i ens va fer preveure una cursa passada per aigua. En la 10km hi havia uns 3500 corredors, récord de participació i cosa que fa que aquesta cursa es vagi consolidant com una de les importants del calendari català. Deu minuts abans de la sortida ens vam anar col·locant als calaixos de sortida. El Sergi a primera línia al calaix dels sub 38', i el Jonatan al segon calaix d'un total de tres calaixos. El terra ja era moll pel plugim constant que havia anat fent fins aleshores, però tot just abans del compte enrere per donar el tret de sortida va començar a ploure amb ganes, per fer així la nostra primera cursa nocturna més èpica.\nEl Sergi en el pas pel km 5.\nLa cursa es va convertir en una 10km obstacles, ja que s'havia d'anar molt en compte de no trepitjar les línies blanques de la carretera i dels passos de zebra per evitar el que seria una caiguda segura. També era important marcar una bona traçada a les rotondes més tancades ja que l'asfalt era molt poc adherent. No sabem fins a quin punt el terra moll et pot fer perdre temps, però el que està clar és que en cada impuls cap endavant notaves com una part de la força es perdia. El fet que el km5 fos el mateix punt de l'arribada està molt bé, ja que així el públic podia veure passar els corredors en dues ocasions i a més la dosi d'ànims que et transmet passsar pel mig de la multitud en el punt mig de la cursa no té preu. Per altra banda, el fet que la cursa fos donar dues voltes al mateix circuit, psicològicament és bastant dur ja que costa distreure la ment un cop ja has fet un primer reconeixement del terreny i penses en tot el que et queda per acabar.\nEl Sergi ben moll tastant la fideuà.\nPel que fa als obsequis d'aquesta cursa, ens van donar una samarreta tècnica blau cel i el més original, tots els corredors a l'arribada recollien un plat de fideuà per reposar forces i fer una mica de sopar.\nEl primer classificat va fer un temps de 32:30 i la primera noia un temps de 36:11. Per ser només la tercera edició, vam poder notar un molt bon nivell dels corredors. Prement aquí veureu els resultats de la cursa.\nEl Jonatan va fer un temps de 44:37 baixant així més d'un minut la seva marca de feia una semana a la Cursa dels Bombers. Tot i fer poc que va sortir de la lesió, està tornant a apropar-se al seu millor registre. El Jonatan va quedar 40 de 166 la categoria promeses i 609 d'un total de 3271 finalitzats de la general. (Prement aquí l'informe del Jonatan)\nEl Sergi va fer un temps de 38:14. No és el seu millor registre però en les últimes curses està aconseguint mantenir el seu més bon nivell. Va quedar 6è de la categoria promeses i 92 de la general. (Prement aquí l'informe del Sergi)\nPublicat per Meià Runners a diumenge, d’abril 29, 2012 1 comentari:\nLa sortida va ser molt ràpida, aquí els 100 primers metres.\nAl igual que el Jonatan, el diumenge 22 d'abril, jo també vaig participar en una cursa. Aprofitant la meva estada per terres franceses volia tastar com no el seu running. Així que vaig decidir inscriure’m a una cursa que es realitzava a Tarbes, ciutat que es troba a la regió de Midi-Pyrénées.\nLa cursa s’anomena “Courir sur le caminadour”, ja que transcorre per un recorregut de passeig – esportiu all llarg de riu Adour. Es tracta d’un recorregut molt pla y rebossat de vegetació que va des del llac de Soues fins als llacs de Bours, els quals els corredors vorejàvem i on fèiem mitja volta.\nEls últims quilòmetres van ser força durs.\nA les 10h del matí es va donar el tret de sortida pels 138 corredors de la cursa més els 70 esportistes que feien l’opció de marxa. Des d’un bon principi els corredors es van anar col·locant al seu ritme i, ja quan portàvem un quilòmetre, estàvem tres corredors al capdavant, jo en tercera posició. El ritme era fort, els meus esbufecs em feien patir sobre el ritme que portava, el segon corredor també estava en la mateixa situació, així que en el quilòmetre 3 i mig va abandonar la guerra entre els tres i es va anar distanciant. No va ser fins al quilòmetre 4 quan vaig poder fer el càlcul de la velocitat que portava: 3:24 min/km. En aquell moment sabia que havia d’afluixar, ja que aquell no era el meu ritme i de seguir així potser no hauria acabat bé. Així que ho vaig fer i el primer corredor es va anar distanciant. Quan vaig arribar al quilòmetre 7, ben just podia veure el primer classificat, i el mateix pel que fa al tercer classificat, així que era probable que la cursa acabés d’aquella manera. Els últims 3 km de la cursa es van fer molt durs degut a l'excés al principi d’aquesta.\nAl final, una merescuda segona posició.\nAl final, 2ona posició realitzant el recorregut d’11,5 km en 41:12. Un ritme bo, 3:35 min/km, però lluny de la MMP.\nPodeu trobar una petita crònica de la cursa en francès on es fa referència a "l'espagnol Josep Cuner Utges" i els resultats aquí.\nPublicat per Meià Runners a dijous, d’abril 26, 2012 Cap comentari:\nAvui, uns 24.000 corredors s’han donat cita a la 14ena edició de la multitudinària Cursa dels Bombers de Barcelona. Aquest any, rècord de participació tan masculina com femenina. Cal destacar que un terç dels participants eren fèmines. Enguany, la samarreta era morada, una samarreta Nike feta per 8 ampolles reciclades. La visió de tanta gent amb la samarreta, de per sí, ja impressionava i més veient les imatges amb l’helicòpter.\nEn aquesta ocasió només ha participat el Jonatan, també cal destacar que el Jose corria a Tarbes.\nA les 10.00 es donava el tret de sortida, abans però, uns minuts d’escalfament i estiraments al voltant de la sortida, situada a l’avinguda del marquès de l’argentera. Tenia ganes de participar-hi ja que n’havia sentit a parlar moltbé, i avui ho he pogut comprovar. El cel tapat, bona señal, ja que no faria calor i es podria córrer a bons ritmes. A les 9.50 m’he col·locat entre la multitud en el calaix sub 45’. Aquest sistema de calaixos ha sigut millorat en aquesta edició oferint dues sortides. La primera, amb els calaixos fins el sub 60’ i la segona amb la resta de participants. S’agraeix ja que tanta gent és dificl de surtir en una sola sortida.\nEls 10 minuts que faltaven per la sortida han sigut per mi, dels moments més espectaculars de la cursa. Video motivacional en una super pantalla, amb imatges èpiques com la escena de la pel·lícula Braveheart, tot acompañat de música motivacional. L’espectacle ha conclòs amb la cançó del último moichano interpretada per un violinista. Moment de pell de gallina i senyal que la cursa començava.\nSortida neta i primers 4 km duríssims amb la pujada del paral·lel i la gran via. M’he notat la falta d’entrenaments especialment aquí, ja que el meu primer parcial en 22.50 ho confirmava. Al km 4 avituallament i partir d’aquí bastanta baixada fins la meta. Al km 8, segon avituallament, cosa que no havia vist mai. Al final 45.25 baixant 2 minuts de Corte inglés i anant agafant la forma després de la lesió. Satisfet i content del resultat.\nDestacar la gran infraestructura muntada per Nike amb centenars de voluntaris. Sense ells les curses d’aquestes dimensions no serien pas possibles. També els canons d’aigua, els grups de música animant als corredors i el Tunel Powersong final, motivante a l’entrada a la meta. Per suposat, donar gràcies a la gent animant en tot moment, sense ells les curses serien molt més dures.\nFins aquí, la crònica, us deixo l’enllaç del resum de la cursa d’ Esports3:\nPublicat per Meià Runners a diumenge, d’abril 22, 2012 2 comentaris:\n34ª Cursa del Corte Inglés\nEl Sergi i el Josep Mª al capdavant de la sortida de la cursa.\nEl passat diumenge dia 15 de abril de 2012 vam participar a la tradicional cursa del Corte Inglés, una cursa única a nivell europeu pel nombre de participants (65.453 en aquesta edició) però en que l'organització deixa molt que desitjar. Primer de tot, no s'ofereix guardaroba i després, i més important, no hi ha cap control sobre les persones que envaeixen el recorregut al començament i durant el transcurs de la cursa, dit això, crec que tampoc és just exigir aquest control en una cursa en que un hi va perquè vol, ja que l'inscripció és gratis.\nLa cursa és bonica, amena, diferent. En primer lloc, ja que no té els habituals 10 km sinò 10.766 metres tot i que més aviat en son 11.000 segons mesures reals.\nL'altre punt que la fa diferent és el pas per dins de l'estadi de Montjuïc on els millors atletes mundials, fa 20 anys, disputaven les proves d'atletisme durant els jocs del '92.\nI finalment, un altre punt que la fa diferent però a la vegada, una carrera molt dura, són les 3 pujades que trobem a la meitat del recorregut. Més d'un es planteja abandonar la cursa si no ha mirat prèviament el recorregut i no ha planificat una reserva de forces per afrontar-les.\nAquest cop, el Jonatan, el Sergi i el Josep Maria van participar a la cursa. Tots tres, al final, satisfets per aquesta tot i l'incident a la sortida amb les persones que envaeixen el recorregut i no deixen passar.\nEl Jonatan, sortint d'una lesió, va considerar la cursa com un entrenament, és per això que no va obtenir un dels seus millors resultats, 50:37. No obstant, va agafant un altre cop la forma i en breu podrà estar al seu màxim nivell.\nEl Sergi, donant-ho tot sobre la pista olímpica de Montjuïc.\nEl Sergi continua amb la ratxa de bons resultats, després de l'última cursa on va batre el seu propi récord a Balaguer, aquest cop, tot i tenir alguns problemes al genoll, va establir de nou una nova millor marca personal: amb un ritme de 3:47 min/km va recòrrer els 11km amb 41:39. Felicitats Sergi!\nA l'estadi olímipic, un dels passos emblemàtics de la cursa.\nEl Josep Maria mantenint el nivell de les curses realitzades aquest any 2012 va realitzar el recorregut amb un temps de 38:49, temps que el va portar a quedar en la 29ª posició de la general, tot i que no registrada ja que no portava el xip.\nFinalment, cal afegir que aquest cop Meià Runners va fer presència en els mitjans audivisiuals, tant el Sergi com el Josep Maria van sortir, breument, al programa "La 34ª Cursa del Corte Ingles" d'Esports 3.\nTots esperant amb ganes les pròximes curses per exprimir-nos al màxim i continuar gaudint d'aquest esport tan saludable i apassionant!\nPodeu trobar el resum de la cursa d'Esports 3 fent click aquí i els resultats de la cursa clickant aquí en l'apartat de "La Cursa del Corte Inglés".\nPublicat per Meià Runners a dimarts, d’abril 17, 2012 Cap comentari:


Ja ha arribat la Primavera…!!! | el Contrapunt\n← "Castells de frontera" – El Castell de Claramunt\nUn nou concert molt especial a Piera – (Anoia) →\nAquesta entrada s'ha publicat en General i etiquetada amb glicines, Primavera. Afegiu a les adreces d'interès l'enllaç permanent.\nUna resposta a Ja ha arribat la Primavera…!!!\n15 Abril 2008 a les 6:07 pm\naquesta cançó es una meravella. Segons el Corte Inglés fa temps ja ha arrivat la primavera. Per cert, ahir vaig veure ja ginesta florida.


Hotel San Leonardo Trento Itàlia - Ofertes d'hotels amb els MILLORS DESCOMPTES EN LÍNIA\n"Big free parking space in front of hotel. Convenience store..."\nStrada di Vigolo Baselga, 6, Trento, Trento, Itàlia, 38100 - Veure al mapa\nMés informació sobre Hotel San Leonardo\nDissenyat tant per oci com per negoci, Hotel San Leonardo està situat idealment a Vigolo Baselga; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Hotel San Leonardo és compromet a que la seva estada sigui el més còmoda possible. L'hotel ofereix accés a una gran gama de serveis, inclosos Wi-Fi gratuït en totes les habitacions, instal.lacions per a minusvàl.lids, magatzem d'equipatge, aparcacotxes, aparcament de cotxes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, mini bar, despertador, telèfon a cada habitació. Durant el dia podeu gaudir de l'atmòsfera relaxant de pesca. Hotel San Leonardo és la vostra destinació si buscau allotjament de qualitat a Vigolo Baselga.\nComentaris de Booking.com (293)Comentaris d'Agoda (1)\nSoddisfatto, per un tre stellle va benissimo così.


Jubilació als 67anys??? | Elena Embuena\nJubilació als 67anys???\n29 gener 2010 eembuena\nPenso que les coses no s’han de fer així. És una pífia de les grosses\nA veure, com pot ser que d’un dia per l’altre es digui “Tornarem 400 euros a tothom de l’impost sobre la renda” i la mesura és super injusta, perquè li descompten el mateix a una persona que és el que paga de lloguer, que a una persona que es gasta 400 euros en un sopar; o sigui, injust total. A més, sembla que no sàpiguen sumar i, clar, després això representa un volum tan gran que hi ha dèficit en els ingressos.\nUna altra, el “xec nadó”, també injust total, ja que a tothom no li fa la mateixa falta ni té les mateixes necessitats. Més hagués valgut que haguessin fet més escoles i llars d’infants que això queda pels que neixen ara i pels que neixeran d’aquí 10 anys i pel mateix preu. A més, si sumem el què han donat i el què han de donar són més diners que per a la Llei de la Dependència, increïble!!!. Tampoc no van saber comptar quants diners representava.\nAra, l’última, la jubilació als 67 i sembla ser que progressiva, en funció de 2 mesos cada any i no sé què més. Bé, que la gent nascuda l’any 58 es jubilarà als 67 anys, o sigui que jo que sóc nascuda el 57 em jubilaré als 67 menys 2 mesos, o què?. Em venen tantes coses al cap que no sé per on començar.\nLa majoria dels què vàrem néixer abans dels anys 60, als 16 anys, sinó abans, ja treballàvem, perquè encara que estudiéssim no quedava més remei que fer les dues coses; o sigui que portem una colla d’anys treballant i cotitzant.\nSi el que es vol és garantir les pensions, potser valdria la pena que es tingués en compte els anys de cotització més que l’edat, perquè les persones que han començat a treballar i cotitzar de més joves es mereixen sobradament la seva pensió.\nQuè passarà amb les jubilacions anticipades? a quina edat es podran agafar? I quan hi hagi tancaments i acomiadaments? Si ara ja les persones amb més de 55 anys els hi costa trobar una feina, com s’ho faran fins els 67? Han tingut en compte tot això o, com sempre, després s’adonaran del bunyol? A veure per on sortiran.


Un mal inici, per Jordi Alberich\nL’única reforma laboral possible estarà carregada de matisos i cessions mútues\n28 de d’octubre del 2021. 12:39\nLa reforma del mercat de treball incideix directament en el més gran dels nostres mals: l’escassa creació de treball estable i ben remunerat. Sens dubte, aquesta carència és conseqüència de múltiples factors, més enllà de l’estricta reglamentació laboral, però la imminent reforma, sortint de la pandèmia i coincidint en un moment de transformació productiva, és una gran oportunitat per avançar cap a l’augment de l’ocupació i la seva millora que tant necessitem.\nEn els pròxims mesos, la primera demanda patronal serà la flexibilitat, entesa com la capacitat d’adequar-se a caigudes en el nivell d’activitat. L’empresari necessita certesa dels temps i formes per reduir plantilla quan les circumstàncies ho exigeixen. Per la seva banda, pels sindicats la prioritat és reduir la precarietat i conduir els abusos en pràctiques com l’externalització. Amb certesa, els empresaris contractaran en gran manera en temps de bonança i, al seu torn, l’estabilitat en l’ocupació facilitarà la capacitació laboral necessària per avançar cap a una economia de més valor afegit.\nAquest és el sentit d’una reforma en els grans traços de la qual coincideixen partits, agents socials i la Unió Europea. A partir d’aquesta voluntat comuna, a mesura que s’entri en el detall, emergiran les diferències entre uns i d’altres, especialment en qüestions com, per exemple, l’àmbit dels convenis. Qüestions complexes que impossibiliten solucions senzilles amb què acontentar-los a tots. L’única reforma possible estarà carregada de matisos i cessions mútues. En aquest context, i sense la mínima voluntat de pacte entre els grans partits, la negociació comença de la pitjor manera possible, amb un enfrontament al mateix si del Govern i plantejant la reforma partint d’una disjuntiva tan beneita com contraproduent: derogació o no de la llei del PP. El que està en joc per a milions de ciutadans és massa important com per situar-nos en un escenari de blanc o negre, que no condueix enlloc.


Les obres del centre de recerca en biomèdica únic a Catalunya, quasi acabades - 7accents\nLleida 13.02.2015 12.15 h\nEl nou Centre de Recerca Biomèdica Avançada (CREBA) estarà enllestit a la primavera. (Foto: Diputació de Lleida)\nLes obres de construcció del Centre de Recerca Biomèdica Avançada (CREBA), situat al costat de les instal·lacions del Centre d’Estudis Porcins de Torrelameu (CEP), ja es troben en la fase final. L’estructura de l’edifici està totalment finalitzada i ara ja s’està acabant d'omplir l’interior de l’equipament amb l’objectiu que pugui obrir portes a la primavera.\nLa Diputació de Lleida, juntament amb el Departament de Salut i l’Institut de Recerca Biomèdica (IRB), va projectar la creació del Centre de Recerca Biomèdica Avançada (CREBA) amb l’objectiu de convertir-se en l’equipament de referència a nivell de Catalunya en la investigació biomèdica amb porcs.\nEl centre és un equipament creat per a la investigació i la formació biomèdica, que basarà la seva activitat en la recerca, l’experimentació i la docència en l’àmbit de les ciències de la salut. L’edifici consta d’una planta semisoterrada de 207 m2 de superfície útil, una planta baixa de 778 m2, uns 110 m2 en coberta per a instal·lacions i uns 650 m2 d’urbanització.\nA Catalunya no existeix cap instal·lació de característiques similars, i la seva ubicació al costat del Centre d’Estudis Porcins de Torrelameu, on es realitzaran les tasques de criança, recepció i control d’animals d’experimentació porcina, dóna encara un valor afegit més. Un cop el centre entri en funcionament, començaran les activitats a les seves instal·lacions. Els primers a estrenar-les seran cirurgians que provaran els equips mèdics quirúrgics per tal d’experimentar i familiaritzar-se amb ells.\nEl centre també estarà obert a altres possibilitats, que inclouran estudis relacionats amb les especialitats mèdiques com la cardiologia intervencionista, la traumatologia, l’oftalmologia i altres àrees de coneixement.\nCentre de Recerca Biomèdica Avançada


Saber més respecte al cognom Abbache és saber més sobre aquelles persones que amb tota probabilitat comparteixen uns orígens i avantpassats comuns. Aquest és el motiu pel qual és freqüent que el cognom Abbache sigui més abundant en uns certs països del món en concret que en uns altres. En aquesta pàgina és possible conèixer quins són els països del planeta en els quals existeix una major quantitat de persones amb el cognom Abbache.\nEl cognom Abbache en el món\nLa globalització és un fenomen que ha fet que els cognoms es difonguin molt més lluny de de el país en què es va originar, de manera que podem trobar cognoms asiàtics a Europa o cognoms americans a Oceania. De la mateixa manera ocorre en el cas de Abbache, que com es pot comprovar, és possible assegurar que és un cognom representat orgullosament en gairebé tothom. D'igual manera existeix països en els quals certament el nombre de persones amb el cognom Abbache és major a la de la resta de països.\nEl mapa del cognom Abbache\nL'oportunitat d'informar-se en un mapamundi sobre quins països posseeixen una major quantitat de Abbache en el món, és de gran ajuda. Col·locant-nos sobre el mapamundi, damunt d'un país concret, som capaços de veure la xifra exacta de persones que porten el cognom Abbache, per a aconseguir així la informació precisa de tots els Abbache que pots trobar en l'actualitat en aquest país. Tot això ens ajuda també a comprendre no solament d'on és oriünd el cognom Abbache, sinó també d'en quina manera s'han desplaçat i s'han traslladat les gents els orígens de les quals formen part de la família amb el cognom Abbache. De la mateixa manera, podem veure en quins països s'han arrelat i desenvolupat, motiu pel qual si Abbache és el nostre cognom, resulta atractiu saber a quins altres llocs del globus és possible que migrés alguna vegada un avantpassat nostre.\nPaïsos amb més Abbache del món\nSi ho mires atentament, en aquesta web et presentem tot allò que és important perquè puguis tenir la informació real de quins països tenen un major número de Abbache en tot el planeta. D'igual manera, és possible veure'ls de forma molt gràfica en el nostre mapa, en què els països en els quals resideixen una quantitat major de persones amb el cognom Abbache poden veure's pintats en un to més fort. D'aquesta manera, i amb un simple cop de vista, pots localitzar sense dificultat quins són els països en els quals Abbache és un cognom més freqüent, i en quins països Abbache és un cognom insòlit o inexistent.


Funcionament de l’Escolaoktay Piroglu2022-05-27T09:00:40+02:00\nEquip de Coordinació i Orientació Psicopedagògica\nAquest òrgan de govern unipersonal s’ocupa fonamentalment de supervisar la part educativa i també de la vessant administrativa del Centre respecte a les disposicions del Departament d’Educació de la Generalitat de Catalunya.\nLa Direcció tracta amb les diferents administracions i departaments i duu a terme gestions de caire administratiu conjuntament amb la persona d’Administració del centre.\nL’ECOP està format per l’equip directiu i els psicòlegs d’ambdues escoles. S’encarrega d’assegurar la continuïtat de la línia pedagògica de les Escoles Fàsia. Per això realitza reunions mensuals amb tots els membres del Claustre i fa un seguiment individual de cada alumne.\nAquest equip recolza a les famílies i coordina els contactes amb professionals externs al Centre (psicòlegs, psiquiatres, terapeutes, serveis socials, lleure, reforç educatiu, entre d’altres). Dóna pautes als pares i mares si s’escau i els facilita la informació necessària per tramitar diversos documents útils, com ara la Targeta Rosa (Bcn), el Carnet de Família Nombrosa, Certificat de discapacitat (CAD), Llei de Dependència, etc.\nCoordina a l’equip de monitors de menjador i pati per tal d’establir una mateixa línea metodològica durant tota la franja horària escolar.\nTanmateix s’encarreguen conjuntament de potenciar la investigació operativa a les Escoles Fàsia, així com de fomentar la participació del Claustre en congressos, seminaris, jornades, etc, establint les línies de la formació continuada.\nEl Claustre està format per tots els professionals que fan un treball pedagògic a l’Escola (psicòlegs,tutors, logopedes i educadors). Les seves funcions principals són: posar en comú programes educatius de l’Escola, prendre decisions respecte al funcionament intern (horaris, normes, menjadors i pati, dies de lliure elecció…), prendre decisions sobre les activitats culturals, sortides pedagògiques i convivències, avaluar el treball i les activitats realitzades, distribuir l’espai físic i l’equipament didàctic comú, elaborar sessions clíniques i informar als alumnes i famílies de les decisions preses.\nÒrgan de govern format per membres representants de la Titularitat, Claustre, PAE, PAS, AMPA i famílies. Les seves funcions principals són participar en la gestió del Centre, aprovar el pressupost anual, aprovar les activitats complementàries i les seves quotes, intervenir en les contractacions i acomiadaments improcedents i aprovar el Pla Anual de Centre.\nLes adscripcions en el nostre Centre es realitzen a través de l’EAP (Equip d’Assessorament Psicopedagògic del districte). Aquest elabora el dictamen del nou alumne. Mentrestant, l’equip de coordinació i orientació psicopedagògica tindrà una entrevista amb els pares i realitzarà una anàlisi detallada de l’alumne/a. Tenint en compte la seva edat cronològica, el seu nivell intel·lectual i pedagògic, romandrà a l’aula que millor s’adapti a les seves característiques. La logopeda i el/la tutor/a passaran una prova de nivell per observar la capacitat d’adaptació de l’alumne i determinar si aquesta és l’aula més adient. L’escola imparteix programes adaptats d’educació primària, secundària i assessorament psicopedagògic.\nL’alumne seguirà un PI . Tenint en compte les característiques personals i la necessitat de potenciar les àrees cognitives millor conservades, cada alumne, seguint un ritme marcat per l’avaluació contínua de les seves adequacions curriculars, pot ajustar el nivell de competències i el nivell d’exigència curricular.\nL’aula abastarà un cicle en el qual l’alumne romandrà fins a l’adquisició global dels principals continguts programats. Tanmateix gaudirà d’una programació individual que li permetrà treballar cada àrea segons el seu propi ritme.\nEn el moment de determinar si un alumne/a està preparat per passar de Cicle, es reuneix el mestre d’aula i l’equip de coordinació i orientació psicopedagògica amb el claustre de professors i després d’analitzar les proves de nivell i fer un seguiment del seu currículum, es determinarà la seva promoció al cicle següent, sempre tenint en compte les competències curriculars i socials de l’alumne/a.\nCom a especialistes d’alumnes amb NEE, volem transmetre els coneixements i les pràctiques que hem acumulat al llarg de molts anys creant nexes d’unió entre el CEE i el CO. Els nostres coneixements fonamentats en una sòlida preparació tècnica i contrastada amb l’experiència diària en el tractament d’infants i adolescents amb diversitat funcional pot ser de gran ajut perquè l’atenció a la diversitat sigui una realitat a Catalunya. Estem doncs oberts a dur a terme experiències conjuntes amb centres ordinaris propers per tal d’intercanviar els recursos de cadascun.\nEn el moment d’iniciar una escolaritat compartida, la col·laboració i coordinació de l’EAP esdevé decisiva per coordinar i supervisar el treball de les dues escoles, organitzar l’aspecte burocràtic, fer de moderador i establir el suport necessari perquè aquesta inclusió sigui un èxit.\nA l’escola ordinària s’aconsella que l’alumne hi dini per aconseguir una major normalització social en el menjador i en els patis. També hi realitzarà els aprenentatges més dinàmics: plàstica, música, educació física i/o psicomotricitat, coneixement del medi, sortides i colònies, etc.\nOn radica l’èxit de l’inclusió\nEstablir reunions periòdiques de coordinació amb l’EAP, mestres, pares i coordinadors d’ambdues escoles.\nContactes telefònics, correus electrònics i missatges mitjançant l’agenda escolar.\nMostrar una actitud favorable per part de l’Equip Directiu.\nLes expectatives favorables per part dels mestres seran determinants en l’actitud dels alumnes de l’escola ordinària i ajudaran a millorar.\nLa imatge social de l’alumne/a amb diversitat funcional.\nL’escola ordinària ha de ser inclusiva: una escola que faci accessible l’aprenentatge a tots els alumnes.\nS’han de tenir els suports necessaris.\nNo s’ha d’oblidar que el nou concepte de diversitat funcional parla de benestar emocional de l’individu. Els projectes han de ser flexibles, a curt termini i revisables.\nSi l’educació compartida interfereix en una evolució òptima de l’alumne/a cal valorar quin és l’emplaçament més idoni, si l’escola d’EE o l’escola ordinària.\nCal dir que el recolzament i coordinació per part dels nostres EAPs de referència i d’altres ha estat decisiu. Prioritzen les necessitats de l’alumne/a des de l’experiència amb una visió tècnica i humana, agilitzant en tot moment els aspectes més burocràtics.\nLa Continuïtat: Programes Formatius\nEl cent per cent de l’alumnat de les Escoles Fàsia, quan finalitza la seva etapa escolar, accedeix a prolongar la seva formació acadèmica o laboral (Grau Mitjà/PFI/IFE) o bé entra en el món del treball (empresa ordinària o treball protegit: STO/SOI/CET).\nMai s’aconsella que es quedin a casa a l’espera de trobar el lloc més adient a les seves característiques personals. Així doncs, no finalitzarà la seva etapa escolar a Fàsia fins que no s’integri o sigui admès en els diferents serveis que s’ofereixen.\nQuan l’alumne/a finalitza la seva escolaritat a l’aula de l’ESO i amb el certificat de discapacitat vigent, anirà a fer una prova de capacitat a l’EVO laboral (a partir dels 16 anys), organisme que determinarà quines són les possibilitats més adients per la seva continuïtat formativa i laboral, i quines són les possibilitats més aconsellables per cadascun. La família visitarà aquests centres amb l’alumne i assessorats per l’escola acabarà de decidir el lloc més idoni.\nLa Direcció i l’Administració del Centre facilita informació als pares sobre diferents beques a les que poden optar i gestiona per a ells la documentació necessària.\nLa principal d’aquestes beques és la que atorga el Ministeri d’Educació i Ciència, que es gestiona mitjançant el Consorci d’Educació a principis de curs. L’Escola fa arribar els enllaços per la sol·licitud a les famílies o tutors per tal que els omplin; després s’hi afegeix la informació que es demana al Centre i, finalment, s’encarrega també de tramitar-la.\nLa nostra escola assessora, en tot moment, a les famílies sobre tota aquella documentació que pugui ser beneficiosa per al seu fill o filla (Targeta Rosa, Carnet de Família Nombrosa, EVO Laboral, Certificat de Discapacitat, Ajuts específics per part d’alguns Ajuntaments, Ajuts econòmics dels Fons Socials d’algunes empreses privades, la Beca MEC, etc.\nA més a més, s’encarrega de mantenir degudament informades a les famílies i de facilitar la comunicació entre aquestes i els professionals adients.\nMaterial de l’Escola\nLa nostra Escola considera que els alumnes necessiten desenvolupar tant les capacitats acadèmiques com les socials per tal de moure’s adequadament i amb la màxima normalitat possible dins la societat. Per això donem tanta importància als aprenentatges pedagògics com als comportaments de tipus social. Des d’aquesta premissa els educadors de menjador, supervisats per l’ECOP, han volgut establir uns criteris d’atenció bàsics.\nEl servei de menjador de l’Escola està organitzat en dos torns de 45 minuts cadascun.\nMantenir el ritme i la forma adequada a l’hora d’ingerir els aliments\nL’hàbit d’utilització del tovalló i d’higiene general (intentar no embrutar-se, que no caigui menjar al terra…).\nL’Escola dóna molta importància al temps dedicat a aquests hàbits, ja que creiem que els alumnes han de gaudir de l’estona de menjador, al mateix temps que interactuen amb els altres companys.\nLes logopedes del centre en coordinació amb els monitors de menjador estableixen les pautes més adequades d’actuació per a cada alumne en relació als processos de masticació i deglució. Es revisen, per tant, aspectes com el tipus de textures, l’adaptació dels estris o la regulació dels temps necessaris en els àpats. En aquesta valoració es tindran en compte indicadors com són la configuració maxil·lofacial, la implantació dentària, els patrons respiratoris o la postura. L’objectiu és permetre i oferir les millors condicions per tal d’assegurar en cada cas, una alimentació segura i eficaç, estimulant al mateix temps la mobilitat i tonicitat dels òrgans que hi intervenen, que participen també en la parla.\nL’objectiu principal de les Escoles Fàsia és fomentar al màxim l’autonomia personal dels alumnes, i per això s’insisteixi en que arribin a l’Escola utilitzant els mitjans de transport públics o bé caminant si la proximitat ho permet. Es fa un treball de coordinació amb la família perquè l’alumne/a pugui, quant abans millor, arribar tot sol a l’escola malgrat les seves dificultats (epilèpsia, falta de sentit de l’orientació, …).\nEnsenyar a l’alumne el ventall de recursos a utilitzar quan es trobi en algun problema: pèrdua de la targeta, dels diners, canvi d’itinerari, desorientació,…\nContactar amb Serveis Socials de la zona per aconseguir personal per acompanyar nens o joves amb greus dificultats.\nRespecte pels altres usuaris dels transports públics.\nL’equip docent estableix els criteris de selecció i elaboració de material. Cada tutor/a elabora el material didàctic amb format digital i/o paper. Aquest material es composa de dossiers on es contempla l’adquisició gradual dels aprenentatges bàsics. Disposem de diferents dispositius mòbils per tal de treballar els continguts acadèmics a l’aula (Ipad, Chromebook, projector, PDI). Tanmateix l’equip elabora tot el material manipulatiu necessari per l’adquisició dels aprenentatges de manera vivencial i significativa.\nDes de fa uns anys, donada la demanda de població externa a la nostra escola, es va decidir oferir el servei del gabinet psicopedagògic. Aquest gabinet funciona fora de l’horari escolar (a partir de les 16:30h) i està format per els professionals que treballen en el centre (mestres, pedagogs, logopedes i psicòlegs), els quals conten amb una àmplia experiència en els tractaments de les necessitats escolars, logopèdiques i psicològiques, orientades a nens/es i adolescents.\nRealitzem un treball multidisciplinar i coordinat que es duu a terme entre els nostres professionals i els professionals implicats directament en el cas. Els serveis que oferim van adreçats a infants i adolescents amb o sense necessitats educatives especials.\nEn funció de la demanda, el professional establirà la dinàmica d’actuació adient. Els tractaments aniran vessats a treballar aspectes com, evolució personal, trastorn en la conducta, tractament d’alteracions psíquiques o psicosomàtiques.\nDiagnòstic i assessorament psicopedagògic\nOrientació professional per a estudiants de secundària\nTerapia Miofuncional. Disfuncions orofacials. Deglució atípica\nRetard en l’adquisició de la parla i el llenguatge\nSistemes augmentatius i alternatius de la comunicació i el llenguatge\nDislèxia / Disgrafia / Disortografia\nDislàlies (dificultats de l’articulació)\nDisfonia (reeducació de la veu)\nAfavorir la fluïdesa de la parla, disfèmia (quequeig)\nRehabilitació de la comunicació en nens i adults amb lesió neurològica\nTrastorn del llenguatge relacionat amb lesions neurològiques amb nens i adults\nReeducacions (reforç escolar personalitzat) per a infants i adolescents amb o sense disfunció cerebral\nTreball de les dificultats en els aprenentatges\nTreball de les dificultats de la lectoescriptura i/o càlcul\nTècniques d’estudi per a primària i secundària\nMillora de la comprensió lectora\nAula d’estudi (grups homogenis i reduïts)\nEls professionals referents contactaran amb els tutors de l’escola de l’infant o amb les persones implicades en el seu procés d’aprenentatge per tal d’unificar criteris d’actuació.\nCoordinador: Sandra Madir Telèfon: 932152323


La fira Expoclàssic arriba aquest cap de setmana amb la millor xifra d’expositors dels darrers quatre anys – Comarques de Ponent\nLa fira Expoclàssic arriba aquest cap de setmana amb la millor xifra d’expositors dels darrers quatre anys\nLa fira Expoclàssic de Mollerussa, adreçada al món del motor històric i clàssic, obrirà aquest cap de setmana –18 i 19 de setembre– les portes de la seva 26a edició amb bones expectatives donats els bons indicadors de participació i inscrits, segons ha manifestat aquest matí l’alcalde de la capital del Pla d’Urgell i president de Fira de Mollerussa, Marc Solsona. L’acte ha comptat també amb el director de l’ens firal, Xavier Roure, qui ha corroborat aquestes bones dades i ha assenyalat que en aquesta convocatòria hi seran 59 expositors. D’aquesta xifra, ha continuat el director, 41 corresponen a les parades del Mercat de l’automòbil, motos, accessoris i col·leccionisme, una dada que suposa el millor registre dels darrers quatre anys. A aquests, cal afegir els 18 inscrits en el Mercat d’Antiquaris, secció que es va incorporar l’any passat com a novetat del saló i que enguany repeteix l’experiència, renovant així l’acord amb l’Associació d’antiquaris i brocanters de Mollerussa.\nEl certamen, que obrirà dissabte dia 18 en horari de 10 del matí a les 8 del vespre i diumenge de 10 del matí a 2 del migdia, manté també enguany la gratuïtat de l’entrada, una de les novetats de l’any passat i que va venir motivada per la situació de la Covid-19, ha afegit Roure. Com a acte institucional, hi figura una visita d’autoritats el dissabte a les 5 de la tarda.\nA més de l’ampli mercat de recanvis, el saló inclou fins a tres monogràfics, com ja és tradicional, que complementen i esdevenen atractius per als visitants. En aquest sentit, el director ha indicat que la convocatòria d’aquest any inclou tres mostres: una amb motos Guzzi, una segona amb vehicles del model 4L de Renault, coincidint amb la celebració del seu 60è aniversari, i una tercera amb vehicles propietat del lleidatà Lluís Rodríguez, els quals, amb el seu equip Silver Fox Team, participaran en el pròxim Dakar Clàssic que es realitzarà a partir del 2 de gener.\nRedistribució de l’espai firal amb l’ús de dos dels pavellons i mesurs sanitàries\nLa 27a Trobada de Motos Clàssiques, diumenge al matí\nRoure ha recordat que la situació sanitària l’any passat va limitar la celebració de la fira a només una jornada alhora que es va haver de cancel·lar la tradicional Trobada de Motos Clàssiques. Enguany el certamen recupera aquesta concentració que, com és habitual, es farà la jornada dominical i inclourà un esmorzar previ.\nLa sortida, prevista a les 10 del matí i en la qual hi participen normalment una seixantena de motos, inclou un recorregut pla i accessible d’uns 70 quilòmetres per termes municipals veïns a la capital del Pla d’Urgell. En aquesta ocasió, la ruta inclourà una parada a mig recorregut, a Vallbona de les Monges.


El Campus Extens fa deu anys a Valls, la Sénia i Santa Coloma de Queralt – URV Activ@\nEl Campus Extens fa deu anys a Valls, la Sénia i Santa Coloma de Queralt\nL'aniversari se celebra amb la representació teatral "Els darrers dies de la Catalunya republicana", d’Antoni Rovira i Virgili\nUn moment de la representació de l'obra "Els darrers dies de la Catalunya republicana" al Teatre Principal de Valls. Foto: Ajuntament de Valls.\nL’obra Els darrers dies de la Catalunya republicana, d’Antoni Rovira i Virgili, s’ha representat a Santa Coloma de Queralt i Valls i aquesta tarda es farà a la Sénia amb motiu de la celebració dels deu anys del Campus Extens en aquests municipis. Avui 16 de novembre l’espectacle es podrà veure a l’Auditori del Centre Obrer de la Sénia a les 19 h.\nPlatea del Teatre Principal de Valls durant la representació de “Els darers dies de la Catalunya republicana”, d’Antoni Rovira i Virgili, el 9 de novembre. Foto: Ajuntament de Valls.\nDurant el transcurs de l’obra, Rovira i Virgili narra, en primera persona, el viatge sense retorn que va fer amb la seva família i diverses personalitats polítiques i culturals fins a França. L’espectacle és un diàleg entre el personatge d’Antoni Rovira i Virgili i un violoncel·lista que s’expressa amb el seu instrument.\nL’adaptació del text original de Rovira i Virgili, del mateix títol, l’ha fet Jordi Hervàs, actor de l’obra. La direcció escènica és de Marc Hervàs, la música d’Edmon Bosch i l’atrezzo, d’Irene Santos.\nA través del Campus Extens, la universitat està present en punts estratègics del territori per contribuir al seu progrés econòmic i social, amb el suport econòmic de la Diputació de Tarragona des de l’inici i, més recentment, també de Banco Santander i la col·laboració de l’Institut Ramon Muntaner en la posada en marxa d’algunes seus des dels centres d’estudis locals. Les primeres seus del Campus Extens es van obrir fa onze anys i la implantació física actual del Campus Extens la constitueixen una xarxa de 18 seus en 13 municipis.


Medi Ambient estudia que els pescadors recreatius puguin capturar cranc blau\n21 gener 2021 09:44\nTemes del dia #Manacor#IntercanviamUnVers#OnaMediterrània#SomDivendres#eleccionsCatalunya#espanyolisme#Madrid#ConselldelaJoventut#PPpalma#ERTO#PIMEM#AirEuropa#Ibèria#Simfònica#música#EnergiaSolar#Arran#Okupació#educació#Binissalem#TIB#MÉSperBinissalem#VermelhoEmBelem#català#Alaior#PremisCiutatdePalma#ASM#Crisieceonòmica#MÉSperMallorca#EUA#Biden#història#EsquerraIndependentista#coronavirus#estremadreta\nEuropa Press (E.P.) | 21 agost 2020\nLa Conselleria de Medi Ambient i Territori estudia juntament amb altres administracions desenvolupar mesures per frenar l'augment de població de cranc blau a les Balears entre la que estaria, permetre als pescadors recreatius capturar aquesta espècie «molt voraç» i la qual el seu increment poblacional genera «certa preocupació».\nSegons ha assenyalat la Conselleria aquest divendres en un comunicat, les accions es realitzaran de manera conjunta amb consells insulars, la Direcció General de Pesca i Medi Marí i la Universitat de les Illes Balears (UIB).\nAquesta espècie es troba sobretot en aigües continentals i és «molt voraç», fet que ha generat certa preocupació ambiental. Per tant, l'objectiu és que es pugui reduir la densitat poblacional d'aquesta espècie a diverses zones de les illes.\nPer començar a estudiar alternatives factibles, han indicat, aquesta setmana el director general d'Espais Naturals i Biodiversitat, Llorenç Mas, s'ha reunit amb el director general de Pesca i Medi Marí, Joan Mercant; el director insular de Cooperació Local i Caça del Consell de Mallorca, Jaume Tomàs; l'investigador de la UIB Samuel Piña; i els caps de serveis d'Espais Naturals i del Servei de Protecció d'Espècies, així com personal tècnic de Recursos Marins.\nSegons han apuntat, una de les mesures que s'ha plantejat per començar a estudiar alternatives és la de permetre als pescadors recreatius poder pescar cranc blau.\nLes condicions per fer-ho determinarien les zones on està permès caçar-lo –s'exclouran els espais naturals protegits-, a través d'una autorització que també establirà les temporades que es pugui fer i com es podria pescar. Aquesta autorització s'expedirà des dels consells insulars.\nEn aquest sentit, el director general d'Espais Naturals i Biodiversitat ha explicat que es farà una reunió a la tardor amb els executius insulars per avançar i concretar les mesures a prendre, ja que són els que tenen competència per adaptar-les a la realitat de cada illa.\nEl Consell de Mallorca ha estat el primer a assistir a la reunió a causa de l'elevada incidència del cranc blau a l'illa. Cal recordar que aquesta espècie és comestible i que es comercialitza a altres llocs de l'estat espanyol.\nPer Cranca, fa 5 mesos\nMenos cranc i mes barques per fer net. Putes polítics només pensen amb sa paella\nPer M, fa 5 mesos\nTan de bo, totes les espècies invasores fôssin bones per menjar, com és el cranc blau.\nEl Govern espanyol es nega a avançar l'hora del toc de queda malgrat que la majoria de territoris ho demanen\nJoe Biden ja és el 46è president dels Estats Units, un país xapat políticament i devastat per la Covid-19


Podemos competirà contra Errejón a Madrid\nBarcelona. Dijous, 17 de gener de 2019. 19:20\nActualitzat Dijous, 17 de gener de 2019. 19:39\nEl secretari general de Podemos, Pablo Iglesias, ha avisat al fins ara candidat per la Comunitat de Madrid, Íñigo Errejón, que la formació està per sobre de la seva "ambició personal" i que Podemos sortirà a guanyar en les pròximes eleccions autonòmiques de Madrid juntament amb Izquierda Unida i la resta dels seus aliats amb el full de ruta que s'havien marcat.\nEncara que en el comunicat no esmenta les mesures que prendrà la direcció estatal del partit contra Errejón per la seva decisió unilateral, Iglesias diu que se sent "tocat" i "trist" per la decisió d'Errejón d'iniciar un "nou projecte polític personal" al costat de l'alcaldessa de Madrid, Manuela Carmena, i lamenta a més que li ho hagin ocultat.\n"Amb tot el respecte, Íñigo no és Manuela. A la Comunitat de Madrid i en tots els altres municipis del nostre país, Podemos sortirà a guanyar, construint amb Izquierda Unida i amb la resta d'aliats d'Unidos Podemos i candidatures municipalistes d'unitat. I ho continuarem fent amb la societat civil i amb la gent", ha dit Iglesias en un missatge a les xarxes socials.\nCarta de @Pablo_Iglesias_ als inscrits i a les inscrites de Podemos. pic.twitter.com/b9AiyKvr6H\n— PODEM (@ahorapodemos) 17 de gener de 2019\nEl líder morat, que va deixar a final de desembre la primera línia política en ús de la seva baixa de paternitat, ha fet un parèntesi en el seu retir temporal per prendre les regnes de la gestió d'una de les crisis més importants que ha travessat Podemos des que va nèixer fa just cinc anys.\npressupostos Podemos amenaça de no votar els comptes si Sánchez no compleix tots els acords El Nacional


Barcelona¿Has estat o viatjat els últims 14 dies a la Xina, Corea del Sud, Japó, Singapur, Iran o el nord d'Itàlia? ¿Has tingut contacte estret amb alguna persona que sigui un cas probable o confirmat de coronavirus SARS-CoV-2? ¿Tens febre, tos, dificultats respiratòries o malestar general? Si la resposta a totes aquestes preguntes és negativa, no cal que truquis al 061 Salut Respon, el telèfon de salut de la Generalitat de Catalunya. "No et preocupis, sembla que no tens el coronavirus", et diran els especialistes i, de fet, se't recomanarà fer vida normal.\nCaptura del test que ha elaborat Salut.


Publicat 29/06/2021 15:50CET\nEls grups parlamentaris podran tenir un representant en les reunions del Govern prèvies a la comissió\nEl Govern ha designat aquest dimarts els presidents dels diferents òrgans bilaterals que la Generalitat té amb el Govern central i ha nomenat la consellera de Presidència, Laura Vilagrà, presidenta de la Comissió Bilateral Generalitat-Estat.\nEn un comunicat després del Consell Executiu, l'executiu català ha explicat que aquesta comissió estarà presidida per Vilagrà i integrada pel vicepresident i conseller de Polítiques Digitals i Territori, Jordi Puigneró; el conseller d'Economia i Hisenda, Jaume Giró; la secretària general de la Presidència, Núria Cuenca; la delegada del Govern a Madrid, Ester Capella, i el secretari general de Vicepresidència, Ricard Font.\nA més a més, les funcions de secretaria de la representació de la Generalitat en la comissió les exercirà el director general de Relacions Institucionals, Bernat Costas.\nAbans de cada reunió del ple de la Comissió Bilateral, el Govern s'adreçarà als grups parlamentaris perquè designin una persona per poder participar en les reunions prèvies a la comissió dels representants de la Generalitat.\nLa Comissió d'Infraestructures estarà presidida per Puigneró i també hi participaran el secretari general d'Economia i Hisenda, Jordi Cabrafiga, Cuenca, Font, la presidenta de la Federació de Municipis de Catalunya, Olga Arnau, i el president de l'ACM, Lluís Soler.\nGiró presidirà la Comissió Mixta d'Afers Econòmics i Fiscals Estat-Generalitat, en la qual també estaran Cuenca, Cabrafiga, el secretari del Govern, Xavier Bernardí, la directora general de pressupostos, Anna Tarrach, i la secretària d'Hisenda, Marta Espasa.\nVilagrà també presidirà la Comissió Mixta de transferències entre els dos governs, en la qual estaran Puigneró, Cuenca, Bernadí, Cabrafiga, Font, Costas i Capella.


JOAN-RAMON: 06/01/2007 - 07/01/2007\nUna altra eina Web 2.0 força divertida i gratiuïta.\nPodeu crear tires d'una, dos o tres vinyetes que després inserireu al vostre bloc.\nUs permet escollir paisatges de fons, personatges, objectes... i afegir-hi bafarades per fer-los dir allò que volgueu.\nCom sempre cal registrar-se.\nUn consell, si us registreu i creeu la vostra tira, no feu servir l'apòstrof per anomenar el treball, dóna problemes i no deixa generar l'embled a inserir al bloc.\nUna darrera cosa, també he tingut problemes amb els accents, no me'ls ha acceptat a les bafarades.A\nUs agrairia que si feu algun descoberta me la comentéssiu.\n(Unes hores després)Llegiu els comentaris, la Carme ja ha trobat solució al problema de l'accentuació.\nPublicat per JOAN-RAMON los 6/07/2007 2 comentarios\nNiu d'activitats a Flix 2007\nDe tots colors i per a tots el gustos. Variats i bé de preu tot un ventall de tallers que s'ha programat per gaudir de l'estiu i aprendre: música, dansa, informàtica, anglès...Us recomano fer un cop d'ull al programa clicant aquí.\nAprendre divertint-se durant una estona i la resta del dia: rascar-se la panxa, piscina, parc...\nPublicat per JOAN-RAMON los 6/07/2007 0 comentarios


Un tractament nou cura el 95% de malalts d'hepatitis C amb cirrosi\nFins ara només es curaven el 40% dels pacients\nRedacció 14/04/2014 - 15.04 Actualitzat 14/04/2014 - 20.49\nEsperança per als malalts d'hepatitis C que han desenvolupat cirrosi. Un tractament nou assajat a l'Hospital Clínic de Barcelona ha curat el 95% dels pacients. I com que el fetge és un òrgan que es regenera, han reduït moltíssim les complicacions que se'n deriven.\nFins ara, la taxa de curació era del 40% i, a més, el tractament tenia uns efectes secundaris importants. El tractament no està inclòs en la sanitat pública i el seu cost pot rondar els 60.000 euros\nLa cura s'aconsegueix amb fàrmacs antivirals, que de moment només s'administren als hospitals. Gairebé 400 malalts han seguit durant 12 o 24 setmanes el tractament, que ha resultat molt més efectiu que l'actual, amb interferó. L'estudi s'ha publicat a la revista "The New England Journal of Medicine".\nEl del Clínic és el primer que es fa en malalts amb cirrosi hepàtica, una de les complicacions més greus que pot tenir l'hepatitis C, amb mal pronòstic perquè pot desencadenar descompensacions greus o càncers que, o no tenen tractament, o necessiten un trasplantament de fetge. A tot l'Estat hi ha 800.000 persones infectades amb el virus de l'hepatitis C.\nNou tractament contra l'hepatitis C que la cura en un 95 per cent dels casos


Efectes de la radiació UVB\nEfectes damunt la pell:\nLes radiacions UV entre 290 i 320 nm s'anomenen B(UVB) i son les responsables d'els efectes biològics més importants d'eixes radiacions damunt el ser humá. Sobre la pell, tenen efectes noïbles a curt i llarc plaç. L'envermelliment de la pell (eritema solar), desde lleu fins a cremades importants, es el principal efecte nociu immediat. Els efectes a llarc plaç solen ésser infravalorats per el public degut a que triguen anys a produirse, no existint anormalitats immediates a la pell que alertin a les persones de la seva inadecuada exposició a la llum solar. Cal destacar una més gran frecuència de càncers cutanis i l'envelliment prematur de la pell.\nAixí i tot, la radiació UV sols constituieix un risc per a la salut cuan l'ésser humá es somet repetidament, durant anys, a exposicions excesives per el seu tipus de pell.\nEl risc davant la radiació UV disminuieix a mida que puja el grau de pigmentació natural de la pell de l'ésser humá, essent màxim per a pells molt blanques i mínim a persones de pell negra.\nEfectes damunt l'ull:\nDels efectes de la radiació UVB damunt l'ull cal fer esment que encara que no s'hagi provat d'una manera absoluta, existeixen moltes evidències científiques de l'estrall que la radiació UVB pot fer tocant a les delicades estructures oculars. L'afecció més freqüent, en el mon desenvolupat, capaç de produir cegera és la cataracta, i no hi ha gaires dubtes de l'influència d'aquest tipus de radiacions al desenvolupament de la mateixa.\nUltra el 10% de les persones més grans de 65 anys del nostre entorn pateixen una lesió a la zona de màxima visió anomenada Degeneració Macular. Lligada a l'edat i a la cual producció també intervé la radiació ultravioleta.\nFinalment, un del càncers oculars més freqüents, el melanoma de úvea, está en franc augment i hom suposa que té una relació directa amb aquesta llum solar.\n[La fundació][Efectes de la radiació UVB] [Index UV] [Com evitar problemes]


LES MATES SÓN DIFÍCILS! – Grup Atelier\n«Les mates són difícils». És una frase que hem sentit tots diversos cops. I sí, ho són, però només quan no les entens. I per dominar-les (no t’enganyarem) cal esforçar-s’hi i que segueixis aquests consells.\nSi no tens una bona base, és millor que resolguis primer els exemples del llibre, que estan explicats pas a pas, així com els exercicis ja fets a classe a la teva llibreta. A continuació, posa l’exercici resolt a la teva esquerra; i a la dreta, pren un full en blanc i comença’l des de zero (o al revés si ets esquerrà!). Si et sents poc segur, simplement copia’l pas a pas, i escriu al costat els passos que estàs entenent. Ajuda’t de bolígrafs o retoladors de colors per fer-ho més visual. Tot seguit, i amb l’exercici resolt al teu costat, fes-lo de nou aquest cop sense mirar però recordant el que acabes de fer. Fes el primer pas, dóna un cop d’ull i, si hi posa el mateix que acabes de fer, continua amb el segon pas! Procedeix d’aquesta manera fins que l’acabis; i no et saltis cap pas per anar més ràpid. Un cop fet el primer exercici, fes-ne un altre, i un altre, i un altre … fes-ne molts per automatitzar les mecàniques, i fes-los molts cops. Cada exercici té el seu «intringulis» i particularitat. Si ja has resolt els exemples del llibre i els exercicis de classe, pots cercar-ne de nous a Internet. Un cop els hauràs dominat, podràs llençar-te sense por a resoldre exercicis nous i que no tinguis fets; serà una bona ocasió per adonar-te del que has après, de la seguretat que has guanyat i de les bases que has assentat. A més a més, et servirà de prova de cara a l’examen on, recorda, estaràs sol davant del perill.


Estem especialitzats en personal per a esdeveniments corporatius, no només treballem amb hostes/ses, sinó amb altres perfils com cambrers, mossos o assistents de producció. Treballem tots els idiomes, oferim cobertura a tota Espanya i disposem de servei 24h/7d pels nostres clients.\nLa nostra filosofia es basa en dos pilars:\n1. "Happy Staff": Entenem que part de l'èxit resideix a treballar amb persones motivades, per la qual cosa tractem de cuidar al màxim el nostre personal. Gràcies al nostre estricte procés de selecció, obtenim un personal altament qualificat.\n2. Orientació al client: Som coneixedors del sector i les seves exigències. El nostre objectiu primordial és proporcionar als nostres clients un servei de màxima qualitat, àgil, amb capacitat de reacció i amb la màxima orientació al client.\nDes de desembre de 2020 ens hem sumat al conjunt d'entitats que treballen en el Compromís per la Sostenibilitat Turística Barcelona Biosphere, a través del segell de certificació BIOSPHERE SUSTAINABLE LIFESTYLE.


La Ràpita posa a punt els centres educatius públics per al curs escolar 2021-2022 - Setmanari l'Ebre\nHomeEducacióLa Ràpita posa a punt els centres educatius públics per al curs...\nLa Ràpita posa a punt els centres educatius públics per al curs escolar 2021-2022\nCom cada any, l’Ajuntament de la Ràpita realitza un conjunt d’actuacions als diferents centres educatius públics del municipi per posar-los a punt per al curs 2021-2022, que s’inicia el proper dilluns 13 de setembre. Aquestes actuacions consisteixen en el manteniment i la millora de les instal·lacions dels centres d’educació infantil i primària de la Ràpita: l’Escola Carles III, l’Escola Horta Vella i la llar d’infants Xip Xap.\nEn la visita als centres educatius per parlar amb els equips directius i apreciar les actuacions fetes, la regidora d’Educació, Èrika Ferraté, ha remarcat que “des de l’Ajuntament de la Ràpita ens coordinem amb els centres educatius del poble per posar-nos a la seva disposició per tot allò que necessitin amb l’objectiu d’oferir als xiquets i xiquetes les millors instal·lacions”.\nLes actuacions que es duen a terme al llarg de l’estiu en els edificis i les instal·lacions dels centres escolars municipals consisteixen en la instal·lació de nou equipament, l’adequació dels patis amb rampes i sorrals, entre altres, i la incorporació d’elements de seguretat, així com l’arranjament de lavabos i edificis. D’altra banda, es realitzen tasques de manteniment dels arbres i jardins dels espais exteriors amb l’objectiu d’adequar-los.\nA més, seguint els protocols aplicats l’any passat, els centres continuaran adaptant-se per complir les mesures necessàries per evitar els contagis de la covid-19 i garantir la seguretat dels xiquets i xiquetes.\nArticle anteriorTrànsit obrirà un carril addicional a l’AP-7 nord i a l’AP-7 sud els diumenges de setembre per reduir les retencions\nArticle següentEl 0,5% de monitors i infants del lleure a l’estiu va tenir covid, molt per sota de la incidència dels seus grups d’edat\nL’alumnat d’ESARDI d’Amposta comença a treballar en el disseny i la comunicació de l’hort social\nL’Institut Montsià d’Amposta realitza sessions de ‘Team Building’ per a l’alumnat


Apunt sobre dissuasió i repressió - Levante-EMV\nApunt sobre dissuasió i repressió\n08·01·21 | 04:00\nAquesta crisi ha ens situat davant de molts dilemes, alguns afecten al camp del dret, l’excepcionalitat i la gravetat del moment han generat decisions i actuacions urgents per part els poders públics, amb el deure de compliment per part de la ciutadania. Sense esgotar el relat apuntaria algunes opcions que s’han donat, les quals d’alguna forma ens emplacen a una mena de reflexió per a abordar una gran crisis com la que estem vivint. El nus central de la meua reflexió el situaria en les contradiccions entre el dret positiu, el vigent per tant, i les limitacions que han estat emprades per aturar la pandèmia, així tenim : suspensió o restriccions a les llibertats públiques, reconegudes a la Constitució, assumpció per part del govern de l’estat central de competències de les autonomies, i posterior restitució d’aquestes a les comunitat autonòmiques respectives, major coordinació i unificació de criteris en espais més enllà el marc estatal, en particular en l’àmbit de la Comunitat Europea...\nL’altra part de moneda és el capítol dels deures, l’ eterna correlació entre el dret i el deure, allò que des de la facultat ens van inculcar els nostres professors. El ciutadans, que no súbdits, hem tingut que complir o que acatar, i en aquest terreny les contradiccions i les dificultats s’han manifestat de forma molt evident. Ens podem interrogar en cada moment sobre l’eficàcia de les mesures, de los normes excepcionals, i per tant podem expressar-ho, on, però, es situen els límits? La gran majoria de ciutadans hem obeït, algunes conductes de grup o individuals, han transgredit les normes. Que cal fer? Ha existit suficient dissuasió, o previsió del que podria esdevenir ?\nLa consideració precedent ens porta a l’ espai de la repressió, de la sanció o càstig dels infractors. La part de la societat que ha complit s’ha trobat sovint perplexa o, en ocasions indignada, al veure clars casos que al seu parer son signe d’ insolidaritat, o de irresponsabilitat. Hi ha casos de denuncies d’aquestes situacions que han conduit a mesures punitives. De fa temps que he vingut defensant la dissuasió en contra de la repressió, la present situació,però, seria l’excepció, i com podem valorar l’eficàcia de les multes o sancions? He escoltat en més d’una ocasió que calia més actuació policial, tinc dubtes sobre la viabilitat jurídica d’ algunes de les normes i mesures previstes , puix la meu parer el camps del dret s’ha quedat prou curt, i no diguem-ne el poder judicial. Restaria un altre debat, el territorial, puix, al marge dels excessos verbals, i en més d’ una ocasions les eixides de to de la dreta, la qual ha criticar la centralització, i quan li ha convingut ha passat al extrem contrari, cal pensar en termes supra- estatals. No ha hagut més remei que improvisar, que anar fent a corre cuita, no essent possible altra cosa. Seria doncs necessari que una vegada les urgències ens deixar temps per pensar, ho fem col·lectivament; tanmateix cal que les instàncies que governen o les que son oposició, juntament amb les persones expertes, busquen alternatives amb visió de futur. El dret, en tant que lleis i normes s’ha vist desbordat, insuficient per tant. Hi ha matèria sobre la qual cal actuar .\n2 Liberan a los funcionarios retenidos en otro motín en una cárcel de Ecuador\n3 Los Pelicans de Willy derrotan al mejor equipo de la NBA, los Jazz\n4 Moda sostenible y yoga, el camino del triunfo en Maestros de la Costura\n5 Los bares se conjuran para "resistir" y creen que ya ha pasado lo peor\nCampaña "Más Falleros que Nunca" de VisitValència\nOratge - 2 de març, 2021


Essaig.cat - Tota la informació d'Algaida, Pina i Randa -L’atur puja a Algaida també durant el mes d’agost\nL’atur puja a Algaida també durant el mes d’agost\nPosted on 20 setembre, 2019 by Es Saig\tLeave a comment\nSegons les dades publicades pel SEPE en el mes d’agost el nombre de persones sense feina a Algaida ha pujat en 5 persones, de les quals totes han estat dones. És el tercer mes que augmenta la desocupació al nostre municipi. El nombre total d’aturats és de 184 , dels quals 82 són homes i 102 dones.\nLes persones majors de 45 anys amb 107 aturats són el grup d’edat més afectat per l’atur , seguit dels que es troben entre 25 i 44 anys amb 64 aturats, el grup menys nombrós són els menors de 25 anys amb 13 aturats.\nPer sectors veiem que en el sector serveis és on major nombre d’aturats hi ha al municipi amb 145 persones, seguit de la construcció amb 24 aturats, les persones sense ocupació anterior amb 10 aturats, la indústria amb 3 aturats i per últim l’agricultura amb 2 aturats.\nTambé hi ha 23 persones menys afiliades que fa un mes a la Seguretat Social (hi havia 1220 persones afiliades) però també són 22 persones mes que fa un any.\nI a la resta de l’estat?\nEl nombre d’aturats registrats en les oficines dels Serveis Públics d’Ocupació de les Illes Balears ha augmentat amb 214 persones a l’agost a Balears, un 0,55% més respecte del mateix mes de l’any passat. En relació amb el juliol s’ha incrementat un 3,56%, amb 1.336 aturats més, fins a un total de 38.841. Dels aturats registrats a Balears, 20.909 són dones i 17.932, homes.\nEn el conjunt de l’Estat, l’atur ha augmentat a l’agost amb 54.371 persones respecte de juliol, el major increment en aquest mes des de 2010. D’acord amb les dades del Ministeri, el nombre total d’aturats es va situar a l’agost a Espanya en 3.065.804, després que en el darrer any hagin sortit de les llistes de l’atur 116.264 persones.


Francesc-Marc Álvaro: «És perillós no distingir entre activisme i periodisme» | NacióDigital\nFrancesc-Marc Álvaro: «És perillós no distingir entre activisme i periodisme»\nL'analista, que publica "Assaig general d'una revolta", assegura que "un error de l'independentisme ha estat subestimar el vincle amb Espanya d'una part dels catalans\nper Pep Martí, 6 de setembre de 2019 a les 20:45 |\nFrancesc-Marc Álvaro | Adrià Costa\nL'independentisme s'ha de fer preguntes i revisar alguns apriorismes. Desar al calaix el "tenim pressa", gestionar d'una altra manera el temps. I, sobretot, tenir en compte que hi ha molts catalans que mantenen un vincle sentimental amb Espanya. Aquestes són algunes de les reflexions de Francesc-Marc Álvaro en el seu Assaig general d'una revolta (Pòrtic), que arriba a les llibreries també en castellà (Galaxia Gutenberg) i es presentarà a la Casa del Llibre de Rambla de Catalunya, de Barcelona, el 16 de setembre, a les set de la tarda.\nNascut a Vilanova i la Geltrú (1967), escriptor i professor de Periodisme (Universitat Ramon Llull), Álvaro és un intel·lectual de referència de l'independentisme. Ja fa temps que discrepa dels corrents més voluntaristes del procés. En aquest llibre, el també articulista de NacióDigital adverteix del risc que el sobiranisme caigui en el parany del populisme, i creu que ho fa des d'un realisme que, segons ell, no vol claudicar.\n- L'Assaig general d'una revolta vol "obrir escletxes de dubte raonable", per emprar una expressió del llibre.\n- És una de les intencions, fer-se preguntes i buscar que tothom que ha tingut una intervenció en el procés, però també tots els ciutadans, vegin els fets amb nous ulls i tinguin una visió crítica i autocrítica. Però no només aquí, també a les Espanyes. Faig servir la metàfora d'assaig general perquè crec que defineix bé el que va passar, que no arriba a ser l'estrena d'una funció. I una altra metàfora que empro és el trompe-l'oeil, que és aquesta tècnica pictòrica que vol fer veure un objecte quan el que tenim davant és una superfície plana, que em sembla que és interessant per explicar el que va passar. Perquè tot el procés intenta fer veure una cosa que no acaba de ser el que és.\n- Assenyala algunes contradiccions insalvables que s'han evidenciat durant el procés, com voler fer una "ruptura indolora".\n- Sí, aquest seria un dels errors de plantejament, que és pensar que una meta tan històricament rellevant podria tenir lloc amb baixa intensitat.\n- També la contradicció que suposa que la força hereva del que va ser el símbol de l'estabilitat i la governabilitat, Convergència i Unió, aparegui com una eina de ruptura.\n- Li ho resumiré amb una paradoxa del procés: la independència no es podia plantejar sense Convergència, però plantejada amb Convergència es feia més dificultosa. Les dues coses són certes. Per tant, és una paradoxa insalvable. No es podia assolir la independència sense el món que representava Convergència, però amb la mateixa força tot es complicava més. Perquè es demanava que, en molt poc temps, un espai polític que havia estat constructor de la transició, de la governabilitat, de l'autonomia i dels grans consensos, de cop i volta es capgirés i fos rupturista respecte d'aquestes realitats que he esmentat.\nFrancesc-Marc Álvaro. Foto: Adrià Costa.\n- En algun moment arriba a dir que la figura del xoc de trens no s'aguantava gaire i que més aviat calia parlar de la part catalana com d'un patinet a les fosques.\n- La metàfora del xoc de trens suggereix una cosa que no és, que seria l'existència de dues realitats amb la mateixa força i responsabilitat. Hi ha un tren de càrrega a gran velocitat, que és l'Estat, i després hi ha una bicicleta, o un patinet, com li vulguem dir, que va com pot, i topen. La metàfora desfigurava la realitat, i des de l'independentisme s'ha fet servir com si hi hagués certa igualtat de forces.\n"Tot el procés té un biaix antipolític perquè menysprea un element bàsic en la naturalesa de la política, que és el temps"\n- Fa una crítica d'alguns dels lemes del procés, com "Tenim pressa" o "Només el poble salva el poble". Hi veu un component populista perillós.\n- Tot el procés té un biaix antipolític perquè menysprea un element bàsic en la naturalesa de la política, que és el temps. En el cas català, això és nuclear. Hi ha hagut en un sector de l'independentisme una deriva populista. Veig que ara hi ha altres persones que ho diuen. He llegit un article de l'amic Salvador Cardús que ho apunta. No estic sol, ara. S'ha donat el fet que molta gent, especialment polítics, admetien unes coses en privat que en públic no gosaven dir. El problema ha estat haver-li donat a aquest populisme tant de camp per córrer.\n- A Espanya també s'han mostrat elements antipolítics.\n- Per part de Madrid, prové d'una visió purament punitiva del conflicte, per un intent de resoldre'l a través de la policia i els jutges. És extreure-li la naturalesa política al conflicte i portar-lo a un terreny criminal o delinqüencial. Són antipolítics en la resposta, quan estem davant d'un conflicte polític que té a veure amb la sobirania, la democràcia, la identitat i el reconeixement.\n- La sentència del Tribunal Suprem pot dificultar encara més la necessària reflexió serena del sobiranisme, l'exercici de fer-se preguntes que vostè reclama?\n- Em demana un pronòstic complicat. Vaig esperar que el jutge Marchena digués allò de "vist per sentència" per tancar el llibre. El judici ha servit per fer algunes preguntes que calia fer. Jo hagués preferit que això ho fes la política. Però han sortit aspectes importants, com plantejar què va ser la violència i què va passar i què no. Amb totes les salvetats, això va sortir.\nFrancesc-Marc Álvaro: "Molts polítics admetien unes coses en privat que en públic no gosaven dir". Foto: Adrià Costa.\n- Quins van ser els moments determinants del judici?\n- Un va ser la intervenció de l'advocat Melero, que és bona per als defensats i dolorosa per al moviment, que és intentar despullar de discurs polític la realitat fàctica de l'octubre del 2017. El que diu Melero, que és importantíssim, ningú no ho desmenteix i ningú no ho confirma, és incòmode políticament i necessari judicialment. L'altra intervenció bàsica és la del major Trapero.\n- És la que il·lumina el punt més candent, que és el de la violència. En relació a les acusacions que fa l'Estat respecte al Govern i el moviment independentista, però també en relació al significat que té la violència en el conflicte. Quan Trapero diu que ell intenta sempre actuar intentant no empitjorar la situació, o quan assegura que no pensava sortir del marc constitucional i tenia previst, si calia, la detenció del Govern. Aquest punt, que també causa commoció en el món independentista, indica que els Mossos no van ser mai l'embrió d'una milícia de la República naixent. No es van sumar a un marc nou, però dins del que es mouen intenten aplicar unes normes de raonabilitat que no són les de la Policia Nacional i la Guàrdia Civil. La intervenció de Trapero delimita els límits del desafiament que fan el Govern i el moviment independentista.\n"L'Estat sap que Trapero no és un còmplice polític del procés. El que els molesta és que sigui un policia diferent"\n- Els discursos de Melero i Trapero poden incidir en la sentència?\n- Això no ho puc respondre. El que interessa saber és si en la descripció que fa Melero de les coses o el testimoni de Trapero pot acabar tenint a la llarga un impacte en el moviment independentista. Aquí també hi ha més paradoxes. Un dels herois de l'1-O, Trapero, és un home que en cap moment vol liderar una ruptura. No vol substituir el monopoli de la força coercitiva que té Madrid. L'Estat sap que Trapero no és un còmplice polític del procés. El que els molesta és que sigui un policia diferent i que demostra que es pot gestionar un conflicte sense donar cops de porra a la gent.\n- Assegura que l'independentisme ha subestimat el vincle emocional amb Espanya de molts catalans.\n- Per mi, és un tema nuclear i importantíssim políticament. Sembla que la qüestió identitària no és important en el procés perquè el moviment independentista no vol ser identitari i no ho és perquè planteja una reivindicació democraticista, no identitària. Però la identitat apareix quan parlem de persones en un territori respecte a una sobirania o una altra. Jo identifico com un dels greus errors de l'independentisme subestimar la importància que té en una part de catalans el vincle sentimental amb un ens que es diu Espanya. Això neix potser d'una falsa seguretat de l'independentisme quan posa tot l'èmfasi en l'àmbit de la qualitat de la vida, la millora de les infraestructures i millors serveis i pensions. Aquest discurs és modern, està bé.\nFrancesc-Marc Álvaro durant l'entrevista amb NacióDigital. Foto: Adrià Costa\n- És un discurs que ha fet créixer la causa.\n- Ha fet créixer la causa del 15-20% a prop del 50%. Però no tant perquè s'arribi a la desconnexió d'una massa demogràfica que la faci inevitable. Hi ha una part de catalans que resta impermeable a aquest discurs perquè el seu vincle amb Espanya és més fort. Creure que la gent abraçarà la independència només si li parles d'interessos és menystenir que la gent té unes lleialtats de tipus emocional en totes direccions. La pregunta de com arribar a aquests catalans se l'haurà de fer l'independentisme. No vol dir que no se'ls hagi de parlar de trens, però també d'altres coses.\n- Com valora el paper dels opinadors i analistes prosobiranistes durant el procés? No van ser massa acrítics?\n- Cadascú sap el que ha fet i ha dit. Jo parlo per mi, no em toca aquí jutjar els meus col·legues. Jo he procurat donar sentit als esdeveniments des del meu punt de vista, com fa qualsevol periodista, però sense desfigurar els fets i sense prescindir de les dades rellevants i dels matisos. Aquesta és la clau. D'altra banda, un dels problemes és la barreja de periodistes i activistes, i la confusió entre les dues activitats. És legítim i normal que els activistes de totes les causes surtin als mitjans, però és perillós que no es distingeixi entre els que fan activisme i els que fem periodisme, ja sigui informatiu o d'anàlisi i opinió.\nJo sóc columnista polític i el públic sap que observo la realitat des d'unes coordenades concretes, però el centre de gravetat de la meva activitat és -ha de ser- la credibilitat i la fidelitat als fets. No dic que siguem neutrals, dic que tenim l'obligació de no separar-nos de la realitat, ens agradi o no. Els activistes tenen un altre centre de gravetat, que és treballar perquè la causa que defensen prosperi. El columnista -sigui partidari o contrari a la independència- ha de posar distància per analitzar el que passa, i això no sempre és fàcil, sobretot quan les emocions estan a flor de pell, com passa a Catalunya des de fa molts anys. Però cal fer-ho, si no volem acabar devorats per la propaganda.\n"El columnista -sigui partidari o contrari a la independència- ha de posar distància per analitzar el que passa, i això no sempre és fàcil"\n- A vostè se li ha retret l'anterior llibre seu, Perquè hem guanyat.\n- Per sort, és poca la gent que em retreu aquest llibre, i no és gent l'opinió de la qual consideri fiable o consistent. La veritat és que la majoria dels que ho fan no s'han llegit el llibre, simplement es fixen en el títol per intentar dir no sé sap què, de manera infantil i forçada. Aquest llibre és un dietari que dona molta informació sobre les interioritats envitricollades del món independentista durant el període que va de les eleccions municipals del 24 de març a les catalanes del 27 de setembre del 2015, i descriu actituds i situacions que expliquen també moltes coses que van passar després, l'octubre del 2017. En aquest dietari, els historiadors poden trobar-hi pistes i claus per comprendre moltes de les febleses i errades del món sobiranista, que jo mateix analitzo a l'Assaig general d'una revolta. Per cert, en el pròleg de Perquè hem guanyat, vaig escriure que la majoria obtinguda en els comicis considerats plebiscitaris "necessita més múscul per garantir que, finalment, podrem saltar la paret". En aquell moment, érem poquíssims els que dèiem això públicament des de l'independentisme. Sembla que alguns -moguts pel ressentiment i per les batalletes de vol gallinaci- no s'han llegit tampoc aquest pròleg.\nFrancesc-Marc Álvaro: "Malauradament, la realitat no ha desmentit Vicens Vives". Foto: Adrià Costa.\n- El sobiranisme ha de revisar alguns apriorismes?\n- El procés ens obliga a mirar la qüestió de la identitat de Catalunya d'una manera diferent. S'han de repensar coses. S'ha produït un debat sobre la llengua. Una cosa que s'ha posat en perill, sobretot per sectors propers a Ciutadans, ha estat l'escola. Per sort, no hi ha hagut incendi. L'independentisme haurà de fer-se preguntes sobre aquesta realitat. No perquè accepti el que diuen els adversaris ni l'argument que l'escola és un centre d'adoctrinament, però ens hem de fer preguntes. Només dic això. Tampoc podem considerar que totes les forces del bloc del 155 són iguals. El PSC va votar el 155. Però en alguns consensos bàsics del catalanisme manté posicions diferents. Ens interessa que en temes com l'escola o els Mossos no tingui la mateixa posició que Ciutadans i PP, encara que sigui diferent de la dels independentistes.\n- Sembla que, després de qüestionar el Vicens Vives que assenyalava la dificultat dels catalans per governar, li acaba donant la raó.\n- Confesso en el llibre que aquest punt de fatalisme que té Vicens Vives a Notícia de Catalunya sobre el fet que els catalans no sabem moure'ns enmig el poder no l'havia compartit. Però confesso que, malauradament, la realitat no l'ha desmentit. Novament, Vives ha tornat a tenir raó. No hem entès el poder. No hem entès el Minotaure. L'any 2017 no vam entendre el Minotaure. En el llibre he inclòs tres capítols de tipus històric perquè crec que moltes interpretacions del procés han obviat una aproximació a la història. No em remunto a l'edat mitjana, però sí al segle XIX, que és quan es construeixen les categories polítiques modernes.\nImperdibles, Les entrevistes de NacióDigital, Política, procés català, Assaig general d'una revolta, Francesc-Marc Álvaro, entrevista\nPer ton c. el 8 de setembre de 2019 a les 09:05\nhome aixó de que el sr. Alvaro es un referent de l´independentisme.......Dir que l´advocat sr. Melero es el Messi dels advocats, está molt be, queda la mar de bé. Es com si durant el judici només hi hagués sigut ell que defensava els acusats.Que s´han fet cosses malament, no foti, ningú ho dubte aixó, no hi ha llibre d´instruccions per a aquest viatge, l´anem escrivint de mica en mica, aixó tothom que vol veure-ho ho veu. Que s´han d´anar corregint el que es fa malament, també, es de calaix, que no somn els millors del món mundial, també ningú ho dubta aixó, peró es el nostre `procés, i l´hem d´escriure nosaltres a empentes i rodolons, sens dubte, ja hi arrivarem. Una cosa per a mi és clara, si volem l´independència, la tindrem, tot i els pals a les rodes que ens hi posen tots plegats, fins i tot els que s´anomenen indepes. No defallir, aquesta sería la meva consigna, endavant.\nResposta a anònim\nPer Larsen el 8 de setembre de 2019 a les 08:34\nÉs cert, amb crítiques com aquesta, el procés no hauria anat pel pedregar, per la senzilla raó que no hauria ni començat. Hi ha moltes formes de fer la crítica.\nA Larsen i altres acritics arremangats\nPer Anònim el 7 de setembre de 2019 a les 17:05\nCalen mes critics com tu Alvaro. El procés no hauria anat pel pedregar!\nPer Larsen el 7 de setembre de 2019 a les 08:24\nTanta anàlisi de com ha estat el camí fet, sols serveix per no haver de parlar de les causes. Ens perdem en el símptomes de la malaltia i si les medicines han estat les adequades, i ja no ens queda temps per atacar el brot infecciós que no deixa sobreviure al malalt. Per descomptat és més fàcil i compromet a menys. Realment sobren els crítics si a continaució no s'arremanguen.\nPer magrab el 7 de setembre de 2019 a les 00:42\nVincles emocionals amb Espanya, clar que hi ha, però no és curiós que fins l'erupció de Cs al escenari, la gent amb aquesta mentalitat es sentia marginal o marginat. Paral·lels evidents amb el Brexit. Ha sigut una oportunitat de escridissar l'establishment i esclatar contra l'austeritat. Dir (més o menys) que ha "liberat" una identitat es, per a mi, simplificar massa i interessadament.